open-index/open-wikipedia-markdown huggingface dataset:
Ելենա Լետուչայա

**Ելենա Ալեքսանդրովնա Լետուչայա** (ռուս.՝ Елена Александровна Летучая, ), ռուս հաղորդավարուհի, դերասանուհի, լրագրող, հեռուստալրագրող, պրոդյուսեր, սցենարիստ, ռեժիսոր, տնտեսագետ և հասարակական գործիչ։ Կարիերան սկսել է 2011 թվականին։ «Խոհանոց» հեռուստասերիալի պրոդյուսերն է (2-րդ եթրաշրջանից սկսած)։ Ելենան հանդիսանում է «Արձակուրդները Մեքսիկայում» շոուի պրոդյուսերը, ռեժիսորը և սցենարիստը։ Հանդիսանում է նաև «Խոհանոցը Փարիզում» սիկվելի և «Пусть говорят» հեռուստահաղորդման պրոդյուսերը։

Աշխատում է «СТС» և «Пятница!» հեռուստաընկերություններում։ «Ревизорро» հեռուստահաղորդման հաղորդավարուհին է («Ревизорро» հեռուստահաղորդումը ստեղծվել է 2014 թվականի հունիսի 4-ին)։ Նախկինում աշխատել է որպես տնտեսագետ «Գազպրոմ» բաց բաժնետիրական ընկերությունում։

## Կենսագրություն
Ելենա Լետուչայան ծնվել է 1978 թվականի դեկտեմբերի 5-ին ԽՍՀՄ-ի Յարոսլավլ քաղաքում։ Դպրոցում գերազանցիկ է եղել։ Ծնողների խնդրանքով դպրոցն ավարտելուց հետո շարունակել է ուսումը տնտեսագիտական թեքվածությամբ։ 1995-1998 թվականներին սովորել է Ամուրի մարզի Բլագովեշչենսկ քաղաքի Տնտեսա-ֆինանսական քոլեջում։ Հետո տեղափոխվել է Մոսկվա և ընդունվել աշխատանքի «Գազպրոմ» բաց բաժնետիրական ընկերությունում։ Մոսկվայում սովորել է ռեժիսուրային և պրոդյուսերական աշխատանք «*Օստանկինո*» հեռուստադպրոցում։ «*Օստանկինո*» հեռուստադպրոցն ավարտել է 2010 թվականին։ Հեռուստադպրոցն ավարտելուց հետո դարձել է «Пусть говорят» թոք-շոուի պրոդյուսերը։

## Ծանոթագրություններ

## Արտաքին հղումներ
* В Ставрополе полиция задержала Ревизорро 
* «Ревизорро» Лену Летучую забрала из «Нового Рима» полиция 
* Ведущая телеканала «Пятница!» провела 5 часов в отделении полиции Ставрополя

Կատեգորիա:Դեկտեմբերի 5 ծնունդներ
Կատեգորիա:1978 ծնունդներ
Կատեգորիա:Ռուս հաղորդավարուհիներ
Կատեգորիա:Ռուս լրագրողներ
Կատեգորիա:Ռուս դերասանուհիներ
Կատեգորիա:Ռուս հասարակական գործիչներ
Կատեգորիա:Ռուս տնտեսագետներ
Կատեգորիա:Ռուս ռեժիսորներ
Կատեգորիա:Ռուս պրոդյուսերներ
Կատեգորիա:Ռուս սցենարիստներ
Կատեգորիա:Հեռուստալրագրողներ
Կատեգորիա:Ռուս կին քաղաքական գործիչներ
Բեհբուտ Շելկովնիկով (գեներալ)

**Բեհբուտ Շելկովնիկով (Բորիս Մարտինի Մետաքսյան)** (հուլիսի 3, 1837, Նուխի (այժմ՝ Շաքի) – փետրվարի 10, 1878, Էրզրում, թաղված է Թիֆլիսի Ս․ Գևորգ եկեղեցու բակում), ռուսական բանակի հայազգի գեներալ–մայոր (1877)։ Բնախույզ, կովկասագետ-բնագետ Ալեքսանդր Շելկովնիկովի հայրն է։

## Կենսագրություն
Սկզբնական կրթությունն ստացել է ծննդավայրում, ավարտել Մոսկվայի առաջին կադետական կորպուսը (1854), Գլխավոր շտաբի Նիկոլաևյան ակադեմիան (1863)։

1855 թվականին մասնակցել է Ղրիմի պատերազմին (Կովկասյան ռազմաճակատում), 1858–1859 թվականներին՝ Հյուսիսային Կովկասի ապստամբ լեռնականների դեմ մարտերին։

1863–1864 թվականներին ծառայել է Գլխավոր շտաբում, 1865 թվականից՝ Հյուսիսային Կովկասում (Կովկասյան լեռնային վարչությունում եղել է հատուկ հանձնարարությունների գծով պաշտոնյա, Զաքաթալայի օկրուգի պետ և այլն), 1876 թվականին նշանակվել է Սևծովյան զինվորական օկրուգի պետ։

1877–1878 թվականների ոուս–թուրքական պատերազմի ժամանակ, 1877 թվականի մայիսին Շելկովնիկովն իր օկրուգի զորքերով խափանել է Սոչին գրավելու թուրքական բանակի փորձերը, ապա հակահարձակմամբ ազատագրել Աբխազիան։

Մասնակցել է Ալաջայի ճակատամարտին (1877), իր զորախմբով վճռական դեր խաղացել Մուխտար փաշայի գլխավորած թուրքական բանակի ջախջախման գործում։ Էրզրումի գրավման նախօրյակին նշանակվել է Էրզրումի զինվորական օկրուգի պետ։

Վախճանվել է բծավոր տիֆից։

## Պարգևներ
Պարգևատրվել է Գեորգիևյան I, III աստիճանների խաչերով և այլ շքանշաններով։

## Գրականություն
* Էլչիբեկյան Հ., Գեներալ–մայոր Բ․ Մ․ Շելկովնիկով, Ե․, 1944

Կատեգորիա:Ռուսահայ բանակի գեներալներ
Բեհբուտ Շելկովնիկով (այլ կիրառումներ)

**Բեհբուտ Շելկովնիկով** անուն-ազգանունը կարող է վերաբերել հետևյալ անձանց.

* Բեհբուտ Մարտիրոսի Շելկովնիկով, ռուսական բանակի հայազգի գեներալ–մայոր։
* Բեհբուտ Ալեքսանդրի Շելկովնիկով, խորհրդային արվեստաբան։
Գագիկ Սիմոնյան

**Գագիկ Ռոստոմի Սիմոնյան** (), հայ ֆուտբոլիստ և մարզիչ։

## Ֆուտբոլիստի կարիերան
Խաղացել է «Վան» (77 հանդիպում), «Բանանց», ինչպես նաև մի շարք լիբանանյան ակումբներում։ 2006-2007 թթ. խաղացել է «Արարատ» (26 խաղ, 4 գոլ), 2007-2008 թթ. - «Ուլիս» (20 խաղ, 1 գոլ) ակումբներում, ինչից հետո ավարտել է կարիերան։

## Ազգային հավաքական
Անց է կացրել 1 խաղ Հայաստանի ազգային հավաքականի կազմում՝ փոխարինման դուրս գալով Ուելսի հավաքականի հետ արտագնա խաղում։

## Մարզչական կարիերան
2011-2013 թթ. եղել է «Ալաշկերտ» ակումբի գլխավոր մարզչի օգնական, 2013-2014 թթ. - «Ուլիս» ակումբի գլխավոր մարզչի օգնական։ 2014-2015 թթ. - «Ուլիս» ակումբի գլխավոր մարզչի պաշտոնակատար։ 2015 թվականից «Ուլիս» ակումբի գլխավոր մարզիչն է։

## Ձերբակալություն
2016 թ. հունվարի 12-ին Գագիկ Սիմոնյանը ձերբակալվել է ՀՀ ԿԱ Ազգային անվտանգության ծառայության աշխատակիցների կողմից ՀՀ քրեական օրենսգրքի 201-րդ հոդվածի հատկանիշներով հարուցված քրեական գործի շրջանակներում։ Ըստ այդմ, նա, ինչպես նաև «Ուլիս» ակումբի մարզչի օգնական Ռուբեն Առուշանյանը, ադմինիստրատոր Արա Ազարյանը և ֆուտբոլիստ Հայկ Հունանյանը կասկածվում են նրանում, որ 2015 թվականի նոյեմբերին հանցավոր համաձայնությամբ, «Տոտո» բուքմեյքերական գրասենյակի աշխատակցի միջոցով, կատարել են 1000-3000 ԱՄՆ դոլարի չափով խաղադրույքներ և, ապահովելով խաղերի կանխատեսելի արդյունքները, ստացել են ապօրինի շահույթ, որը համապատասխան մասնաբաժիններով բաշխվել է վերը նշված անձանց և առանձին ֆուտբոլիստների միջև։ Որպես խափանման միջոց ընտրվել է կալանավորումը։

## Ծանոթագրություններ

Կատեգորիա:1971 ծնունդներ
Կատեգորիա:Երևան քաղաքում ծնվածներ
Կատեգորիա:Հայ ֆուտբոլիստներ
Կատեգորիա:Հայաստանի հավաքականի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օգոստոսի 21 ծնունդներ
Նիկոլայ Բաուման

**Նիկոլայ Էռնեստովիչ Բաուման** (), ռուս քաղաքական գործիչ, Բոլշևիկյան կուսակցության անդամ, ցարիզմի դեմ պայքարի կարկառուն ներկայացուցիչներից մեկը։

## Կենսագրություն
Ծնվել է ատաղձագործական արտադրամասի տիրոջ ընտանիքում։ Հաճախել է Կազանի միջնակարգ դպրոցներից մեկը, սակայն ունենալով բազում խնդիրներ դպրոցի անձնակազմի հետ 7-րդ դասարանում լքել է ուսուցումը։ 1891-1895 թթ․ ընդունվել և սովորել է Կազանի անասնաբուժական ինստիտուտ, որը ավելի ուշ ստացել է Նիկոլայ Բաումանի անունը։ Հենց այդ տարիներից էլ սկսած Բաումանը սկսել է հետաքրքրվել ցարիզմի դեմ պայքարով։ Ստեղծել է բազում գաղտնի խմբակներ, բանվորներին ծանոթացնում Մարքսի ուսմունքին։ Ավելի ներգրավվելով պայքարին, ստանձնում է Մոսկվայի հեղափոխականների ղեկավարի պաշտոնը։ Իր գործունեության ընթացքում բազում անգամներ նետվել է բանտ՝ ենթարկվելով բազում հալածանքների իշխանությունների կողմից։ Սակայն, այդ ամենի հետ մեկտեղ շարունակել է պայքարը հանուն Լենինի։ Կյանքի ընթացքում փոխել է իր անունը բազմաթիվ անգամներ՝ աննկատ մնալու համար իշխանություններից։ Նա հայտնի է եղել Գրաչ, Եվգրաֆիչ, Վիկտոր, Սորոկին և այլ անուններով։ Մինչդեռ շատ քչերին էր հայտնի նրա իրական անուն ազգանունը։

200px|thumb|Նիկոլայ Բաումանի գերեզմանը Բագանկովյան գերեզմանատանը

## Մահը
1905 թ․ դուրս պրծնելով 16-ամսյա բանտարկությունից Բաումանը նորից ստանձնեց գլխավոր հեղափոխականներից մեկի տեղը։ Հոկտեմբերին, երբ ընթանում էր հեղափոխության ամենաթեժ հատվածը, նա դրոշը ձեռքին ընթանում էր բազմահազարանոց շարասյան առջևից՝ հեղափոխականներին Տագանյան բանտից ազատելու նպատակով։ Սակայն ճանապարհին ոստիկաններից մեկը ուժեղ հարված է հասցնում վերջինիս գլխին՝ պատճառելով անդառնալի հետևանքներ։ Հոկտեմբերի 18-ին Բաումանը վախճանվում է։

Թաղվել է հոկտեմբերի 20-ին Մոսկվայում։ Այդ օրը բազմահազարանոց մարդիկ եկել էին հարգելու քաղաքական գործչի հիշատակը, ում անունը մինչը հիմա հիշում են շատ-շատերը։ Նրա անունով են կոչվում Մոսկվայի և այլ քաղաքների մի շարք փողոցներ, շրջաններ, բուհեր։

## Ծանոթագրություններ

## Աղբյուրներ
* *Бауман Н. Э.* Сборник статей, воспоминаний и документов. — М.: Московский рабочий, 1937. — 143 էջ;
* *Долгий В. Г.* Книга о счастливом человеке: Повесть о Николае Баумане. — М.: Политиздат, 1970. — 448 էջ;
* *Дерзновение* / Д. Валовой, М. Валовая, Г. Лапшина. — М.: Мол. гвардия, 1989. — 320 ,274—284 էջեր;
* *Ով է ինչ է հանրագիտարան*։

Կատեգորիա:Ռուս քաղաքական գործիչներ
Կատեգորիա:Ռուս հեղափոխականներ
Կատեգորիա:Վագանկովյան գերեզմանատանը թաղվածներ
Կատեգորիա:ԽՄԿԿ անդամներ
Action-adventure

**Action/Adventure** կամ **արկածային մարտախաղ**, համակարգչային խաղերի ժանր, որը իր մեջ համախմբում է քվեստի և էկշնի տարրերը։

## Օրինակներ
Այս ժանրի մեջ են մտնում դասական և ժամանակակից այնպիսի խաղեր, ինչպիսիք են՝ *[[Tomb Raider]]*, *[[The Legend of Zelda]]*, *[[Another World]]*, *[[Assassin's Creed III]]*, **, *[[Ecstatica]]*, *[[Little Big Adventure]]*, *[[Metal Mutant]]*, *[[Mirror's Edge]]*, *[[Prince of Persia]]*, *[[Beyond Oasis]]*, *[[Red Dead Redemption]]*, *[[Uncharted 3]]*, *[[Castle Crashers]]*, Insanely Twisted Shadow Planet համակարգչային խաղերը։

## Ժանրի յուրահատկություն
Քվեստի և էկշնի տարերը կարող են զուգակցվել ամենատարբեր կոմբիանցիաներում։ Օրինակ Ecstatica համակարգչային խաղը քվեստ է չոր տեսքով և խառնված է հրեշների հետ կռիվներով; Metal Mutant խաղի աշխարհը բնակեցված է ամենատարբեր հակառակորդներով, որոնցից յուրաքանրյուրին բնորոշ է անհատական մոտեցմամբ; Another World խաղի հիմնական դժվարությունը կայանում է սքրիփթավորված տեսարանների մեջ։

### Քվեստից
* Խաղացողը ստիպված է լինում փնտրել որոշ խնդիրների լուծումը։ Լուծման մեթոդը գտնելը «դաժանաբար» ծրագրավորված է մշակողի կողմից։
* Սյուժեի վրա հենումը, որը շրջվում է խաղի մասերը անցնելու ժամանակ խաղը խաղացողին «պահում է» համակարգչի դիմաց։
* Քվեստը չոր տեսքով գործնականապես խաղալու ենթակա չէ։ Action-adventure-ում խաղալուն ենթակա դարձնում են որոշ տարրեր (օրինակ՝ դեպի խաղը ձգող սյուժեն)։

### Էկշնից
* Բարձր ինտերակտիվությունը և խաղային շարժը. մարտային սիստեմի զարգացումը ժամանակի հետ համընթաց, ֆիզիկական մոդելի առկայությունը, համաշարժության անիմացիան, մի շարք դինամիկ սքրիփթավորված տեսարանների առկայությունը և 3D տարածության մեջ ակտիվորեն տեղաշարժությունը։
* Խաղի մասերը անցնելու համամակարդակեցված սիստեմը ավելի շատ բնորոշ է էկշնին։ Համարյա բոլոր այս ժանրին պատկանող խաղերի մեջ խաղացողը շատ հազվադեպ է ստիպված լինում վերադառնալ խաղի հին մակարդակին։
* Խաղում հնարավորություն է լինում ռեկորդ գրանցելու (սովորաբար պահպանվում է որևէ պարամետր, որը կապված է խաղի մասերը անցնելու մաքրության հետ)։
* Շատ մեծ խնայողությամբ է օգտագործվում գրաֆիական և խաղի ձայնը։

## Ծանոթագրություններ

Կատեգորիա:Համակարգչային խաղերի ժանրեր
Յարդլի Սմիթ

**Մարտա Մարիա Յարդլի Սմիթ** (, ), ամերիկյան դերասանուհի, ավելի հայտնի է դարձել, մարմնավորելով «Սիմպսոներ» մուլտսերիալում Լիզա Սիմպսոնին։

## Կենսագրություն
Յարդլի Սմիթը ծնվել է Փարիզում, սակայն մեծացել է Վաշինգտոնում, Ժոզեֆ Յարդլի Սմիթի ընտանիքում (1931 թվականի մայիսի 10-ից — 2006 թվականի հունվարի 17-ին), դառնում է Վաշինգտոն Փոստի առաջին գլխավոր խմբագիրը։

ԱՄՆում հայտնի է դարձել իր «Herman’s Head», «Dharma and Greg» սերիալներում մարմնավորած դերի համար։ «Սիմպսոններ» հեռուստասերիալում, սկզբնական շրջանում մարմնավոորել է Բարտ Սիմպսոնի դերը, սակայն Նենսի Կարտրայտի ձայնը դիտվեց ավելի հարմարավետ այդ դերի համար, և այդ ժամանակ էլ Սմիթը վերցնում է Լիզայի ձայնի պարտավորությունը։

Ավելի քան 25 տարի նա տուժել է բուլիմիայից։ Հանդիսատեսի ուշադրություն կենտրոնում էր հայտնվել այն, որ «Սիմպսոններ» մուլտդերիալի «Sleeping with the Enemy» սերիայում, իր հերոսուհին՝ Լիզան, միշտ ուտում և բոլորին խանգարում էր։

Սմիթը երկու անգամ ամուսնացած է եղել. 1990 թվականից մինչև 1992 թվականը ամուսնացած է եղել կանադացի դերասան Կրիսոֆեր Գրոուվոմի հետ, իսկ 2002 թվականից մինչև 2008 թվականը՝ Դենիել Էրիկսոնի հետ։

## Ֆիլմագրություն
### Ֆիլմ

### Հեռուստատեսություն

### Վիդեո խաղեր

### Երաժշտական վիդեո

### Թեմատիկ այգի

## Աղբյուրներ
* Yeardley Smith 
* Yeardley Smith 
* Yeardley Smith's Personal Blog

## Ծանոթագրություններ

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Ավտոմոբիլային սիմուլյատոր

250px|մինի|«Speed Dreams» համակարգչային խաղի ընթացքը
[250px|մինի|«Sega Ralley» [արկադային խաղ]]
**Մրցաշարային համակարգչային խաղ** (կամ լայն իմաստով **ավտոսիմուլյատոր**), համակարգչային խաղերի ժանր, որի մեջ խաղը խաղացողը կառավարում է ավտոմեքենան։ Ավտոսիմուլյատորներ խաղալու համար խաղի մեջ օգտագործվում է հատուկ կոնտրոլեր՝ համակարգչային ղեկ։

## Պատմություն
### 1970-ականներ

1973 թվականին Atari ընկերության Space Race համակարգչային խաղը դարձավ առաջին ավտոմրցաշարային խաղը։ Այն ոչ թե ընթանում էր մրցաշարային ճանապարհի վրա այլ՝ տիեզերքի։ Երկու տիեզերանավեր մրցում էին ավտոմատի կողմից կառավարվող նավի և մեկը մյուսի հետ՝ փախչելով գիսաստղերից և ասուպներից։ Խաղացողը կարող էր ղեկավարել նավը մեկ հարթության վրա։ Այդ նույն տարում Taito-ն թողարկեց անալոգային մի խաղ՝ Astro Race խաղը, որն արդեն խաղացվում էր չորսկողմանի ջոստիկի շնորհիվ։ Հաջորդ տարի այդ նույն Taito ընկերությունը թողարկեց Speed Race խաղը, որը առաջին խաղն էր որն ընթանում էր քաղաքային սահմաններում։ Խաղի հեղինակն էր Տոմոհիրո Նիսիկադոն, ով հայտնի էր Space Invaders անունով։ Խաղը «թռչնի բարձրության» մակարդակի վրա էր և ուներ պտտվող գրաֆիկա։ Ճանապարհը լայնանում էր և նեղանում էր, խաղացողի դիմաց կային մեքենաներ, որոնք կառավարվում էին ավտոմատի կողմից և մեքենաների քանակը հավաքված միավորների աճի հետ կապված ժամանակ ընթացում ավելանում էին։ Ավտոմատի վրա առկա էին նաև ղեկ և ոտնակներ։ ԱՄՆ-ում խաղը թողարկվեց Wheels անունով։ 1974 թվականին Atari-ին թողարկեց իր մրցաշարային խաղը՝ Gran Trak 10 խաղը, որի մեջ խաղի ամբողջ ճանապարհը երևում էր ամբողջությամբ։ Խաղում հարկավոր էր շարժվել ըստ ժամանակի և չուշանալ։

### 1980-ականներ
Rally-X խաղում (Namco, 1980), առաջին անգամ հայտնվեց ֆոնային երաժշտություն և մեքենայի պտույտ երկու ուղղություններով։ Մինիքարտեզում արդեն պատկերվում էին հակառակորդների դիրքերը։ Alpine Ski (Taito, 1981) խաղը առաջին խաղն էր որում դահուկորդները մրցում էին սլալոմային ճանապարհի վրա։ Turbo (Sega, 1981) խաղը ավտոմրցաշարային խաղերին տալիս էր դասական տեսք՝ «պոչից» և սպորտային գրաֆիկա։

Այդ ժամանակի ամենահաջող ավտոմատը եղավ Pole Position-ը (Namco/Atari, 1982): Խաղում կար մեկ, սակայն իրական ճանապարհ (Ֆուձի) սկզբում պետք էր հաղթահարել որակավորման շրջանը, իսկ հետո մրցույթը։ Չնայած այն բանին, որ Pole Position առաջին ավտոմրցաշարային խաղը չէր, որը որ ուներ տեսք «պոչից», սակայն այն դարձավ բազմաթիվ նմանեցումների էտալոնը։ Pole Position II խաղում գրաֆիկան համեմատած խաղի առաջին մասի հետ ավելի լավն էր և խաղում ավելացվել էին ևս մի քանի խաղային ճանապարհներ։

TX-1 (Tatsumi, 1983) խաղը հետաքրքրական էր նրանով, որ խաղացողը ոլորան կատարելու ժամանակ ստիպված է լինում արգելակել, իսկ մեքենայի ղեկավարումը կորցնելու ժամանակ կար հնարավորություն կառավարելի հուսին մտնելու համար։ Ավտոմատի ղեկի վրա կար վիբրացիա, իսկ ճանապարհը պատված էր խեչակներով։

## Ծանոթագրություններ

Կատեգորիա:Համակարգչային խաղերի ժանրեր
Զեմստվո

thumb|150px
**Զեմստվո** (), տեղական ինքնավարության մարմիններ Եվրոպական Ռուսաստանի մի շարք նահանգներում․ ստեղծվել են 1864 թվականի զեմստվային ռեֆորմի համաձայն։ Զեմստվոյի միջոցով ցարիզմը փորձում էր միապետական կարգը հարմարեցնել զարգացող կապիտալիզմի պահանջներին։ Զեմստվոյի գործունեությունը աշխուժացավ 1890-ական թթ․, երբ այնտեղ մեծ ազդեցություն ձեռք բերեց «երրորդ տարրը»՝ ծառայող մտավորականությունը (ուսուցիչներ, բժիշկներ, գյուղատնտեսներ և այլն)։ 1890 թվականին հրապարակվեց զեմստվոյական նոր կանոնադրություն (գործեց մինչև 1917)։ 1905-1907 թվականների հեղափոխությունից հետո, կառավարությունը Զեմստվո հաստատեց մի շարք արևելյան, բելառուսական և ուկրաինական նահանգներում։ 1914-1918 թվականների Առաջին համաշխարհային պատերազմից առաջ Զեմստվո կային Եվրոպական Ռուսաստանի 43 նահանգներում։ 1914 թվականի հուլիսին, ցարական կառավարությանը պատերազմում օգնելու նպատակով, ստեղծվեց Համառուսաստանյան զեմստվոյական միություն։ Ժամանակավոր կառավարությունը նոր օրենք հրապարակեց Զեմստվոյի իրավունքների ընդլայնման մասին, Զեմստվո ստեղծելով նաև վոլոստներում (գավառակներ)։

Խորհրդային իշխանության հաստատումից հետո զեմստվոյական հիմնարկությունները վերացվեցին։

Կատեգորիա:Տեղական ինքնավարություն
Կատեգորիա:Ռուսական կայսրության պետական կառուցվածք
Կատեգորիա:1864 հիմնադրումներ Ռուսաստանում
Լիբանանյան երաժշտություն

[thumb|right|Նաջվա Քարամ՝ [Լիբանանցիներ|լիբանանցի երգչուհի]]
**Լիբանանյան երաժշտություն** (), Լիբանանի Ժողովրդի մեջ երաժշտությունը կենցաղավարում է հին ժամանակներից։ Բեյրութում գործում է Ազգային կոնսերվատորիա։ 1956 թվականից գոյություն ունի Լիբանանի երաժշտական երիտասարդություն ընկերությունը, որը կազմակերպում է միջազգային մրցույթներ, համերգներ։ Բեյրութի Ամերիկյան համալսարանի կազմի մեջ մտնող արվեստագիտության բարձրագույն դպրոցին կից (1966 թվականից) գործում է երաժշտագիտության բաժանմունք։ ժողովրդական երգերի նշանավոր կատարողներից է երգչուհի Ֆեյրուզը։ Լիբանանի երաժշտական կյանքի նշանավոր երևույթներից են Բաալբեկի ամենամյա փառատոները (1966 թվականից)։ Բեյրութը նաև հայ երաժշտական մշակույթի օջախներից է։ 1933 թվականին Բ. Կանաչյանը Բեյրութում հիմնել է «Գուսան» երգչախումբը։ Այստեղ են գործել նաև Հ. Պերպերյանը (հիմնել է երգչախումբ, մանկական երգեցիկ խումբև պարի անսամբլ, բեմադրել է Տ. Չուխաճյանի «Կարինե» կոմիկական օպերան), կոմպոզիտոր և խմբավար Շ. Պերպերյանը։ Լիբանանահայ ժամանակակից նշանավոր երաժիշտներից են կոմպոզիտոր Պ. Զելալյանը, երգչուհի Ա. Փեհլիվանյանը (որոնք դասավանդում են կոնսերվատորիայում), դիրիժոր Օ. Ասատուրյանը, խմբավար Մ. Գանգրունին և ուրիշներ։ Գործում են Հայկական բարեգործական ընդհանուր միության Բեյրութի մասնաճյուղի հայկական երգչախմբերը, երգի–պարի անսամբլը։

Կատեգորիա:Լիբանանի երաժշտություն
Արապիլես (1868)

մինի
**Արապիլես իսպանական զրահանավ** (), իսպանական նավատորմի համար 1860-ական թվականներին Անգլիայից գնված փայտե զրահապատ ֆրեգատ։ Անվանվել է ի հիշատակ Արապիլեսի մոտ տեղի ունեցած Սալամանկայի ճակատամարտի (1812)։

## Պատմություն
Ի սկզբանե եղել է շոգենավ, այնուհետև վերածվել է ռազմանավի։ 1873 թվականին նավը վնասվել է և վերանորոգվել է ԱՄՆ-ում Վիրջինիուս գործընթացի ժամանակ, երբ սրվել էին ԱՄՆ-Իսպանիա հարաբերությունները։ 1879 թվականին նավը վերածվել է ծովագնացության համար անպետք նավի կմախքի և նավի վերակառուցումը դադարեցվել է 1882 թվականին։ Մեկ կամ երկու տարի հետո նավը ուտիլիզացիայի ենթարկվեց։

## Նկարագրություն
Արապիլեսն ուներ 280 ոտնաչափ (85.3 մ) երկարություն, նավահեծանը՝ 52 ոտնաչափ 2 ինչ (15.9 մ), ջրատարողությունը՝ 17 ոտնաչափ (5.2 մ), կշիռը՝ 3,496 տոնա։ Ունեցել է մեկ շոգեշարժիչ, որը շարժիչները վարում էր՝ օգտագործելով 6 կաթսաներից եկող գոլորշին։ Շարժիչն ուներ 2,400 ձիաուժ(1,800 կ/վատ), որը նավին հաղորդում էր 8 ծովահանգույցի արագություն (15 կմ/ժ, 9.2&nbsp;mph):
մինի
Նավն ուներ 10-ինչանոց 2 Armstrong-ներ (254 մմ) և 5 հատ 8-ինչանոց (203 մմ) փողաբերանով ատրճանակներ և հրանոթներ։

## Ծանոթագրություններ

## Գրականություն
* Brassey, Thomas (1888). J. Griffin, ed. The Naval Annual 1887. Portsmouth, Reino Unido. OCLC 669097244.
* Gardiner, Robert, ed. (1979). Conway's All the World's Fighting Ships 1860-1905. Greenwich: Conway Maritime Press. ISBN 0-8317-0302-4.
* de Saint Hubert, Christian (1984). «Early Spanish Steam Warships, Part II». Warship International (Toledo, Ohio: International Naval Records Organization) XXI: 21–45. ISSN 0043-0374.
* Silverstone, Paul H. (1984). Directory of the World's Capital Ships. Nueva York: Hippocrene Books. ISBN 0-88254-979-0.

## Արտաքին հղումներ

* Revista Naval / Fragata blindada Arapiles
Բյուսի լը Լոն

** Բյուսի լը Լոն ** (), համայնք Ֆրանսիայում, Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Սուասոնի շրջանի օկրուգը։

Համայնքի INSEE կոդ՝ *02131*։

## Բնակչություն
Համայնքի բնակչությունը 2010 թվականին կազմում էր 1955 մարդ։

## Տնտեսություն
2010 թվականի տվյալներով 1252 աշխատունակ տարիքի մարդկանցից (15-64 տարեկան) 904-ը տնտեսապես ակտիվ էին, 348-ը անգործունակ (Ակտիվության ցուցանիշը — 72,2 %, 1999 թվականին եղել է՝ 71,2 %)։ 904 աշխատունակ բնակիչներից 834-ը աշխատում էին (438 տղամարդ և 396 կին), անաշխատանք էին 70-ը (31 տղամարդ և 39 կին)։ 348 անգործունակ մարդկանցից 136-ը աշակերտներ կամ ուսանողներ են, 133-ը թոշակառու, 79-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ.Բյուսի լը Լոն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
I Don't Belong to You

«**I Don't Belong to You**», ամերիկացի երգչուհի Կիկի Պալմերի երգը։ Այն որպես սինգլ թողարկվել է 2015 թվականի հոկտեմբերի 27-ին։ Երգը գրվել է Պալմերի և Նատալի Սիմսի կողմից, իսկ պրոդյուսերական աշխատանքով զբաղվել է London on the Track-ը։

## Տեսահոլովակ
Երգի տեսահոլովակը, որի ռեժիսորներն են Միա Սուայերը և Ջիմ Սուաֆիլդը, ներկայացվել է 2015 թվականի հոկտեմբերին Պալմերի ՅուԹյուբի ալիքում։

## Ռեմիքս
Երգի պաշտոնական ռեմիքսը ներկայացվել է 2016 թվականի հունվարի 12-ին Պալմերի SoundCloud-ի էջում։ Ռեմիքս տարբերակում իրենց մասնակցությունն ունեն երգիչ Ty Dolla Sign-ը և ռեփեր Դեյջ Լոֆը։

## Ծանոթագրություններ

## Արտաքին հղումներ
* Երգի տեսահոլովակը ՅուԹյուբ վիդեոհոսթինգում
* Երգի տեքստը  MetroLyrics կայքում

Կատեգորիա:2015 սինգլներ
Ոսկե բջիջ (ֆիլմ)

**«Ոսկե բջիջ»** (), մեքսիկական կինոֆիլմ նկարահանված ռեժիսոր Դիեգո Կեմադի Դիեսի կողմից, էկրաններ է բարձրացել 2013 թվականին։ Ֆիլմը առաջին անգամ ցուցադրվել է 2013 թվականի Կաննի կինոփառատոնի շրջանակներում։ Ֆիլմը ստացել է մի շարք մրցանակներ և նոմինացիաներ, ներառյալ «Արիել» մրցանակը, որպես լավագույն ֆիլմ։

## Սյուժե
Աղքատությունից հոգնած Գվատեմալայից երեք դեռահասներ՝ Հուանը, Սառան և Սամուելը որոշում են մեկնել ԱՄՆ։ Նրանք նավակով հատում են Մեքսիկայի սահմանը և այնտեղ հանդիպում են Չաուկային, ով հնդկական ցոցիլի ազգից է։ Սակայն նա դեռ չի կարողանում խոսել իսպաներեն, բայց նրան հաջողվում է ընկերանալ Սառայի հետ։ Երբ նրանք հայտնվում են Չյապաս քաղաքում, նրանց բռնում է ներգաղթային ոստիկանությունը։ Նրանք վերցնում են Չաուկի և Հուանի կոշիկները և նրանց արտաքսում հետ՝ Գվատեմալա։

Սամուելը որոշում է մնալ տանը, և, սակայն Հուանին դուր չի գալիս մեկնել արկածների Չաուկի հետ, Սառան պնդում է, որ նա պետք է գա, և նրանք երեքով նորից մեկնում են հյուսիս։ Մեքսիկական բանակը կանգնեցնում է գնացքը, որով նրանք մեկնում էին, և փորձում է օրենքը խախտողներին կանգնեցնեին։ Նրանց հաջողվում է թաքնվել շաքարեղեգի դաշտում, որտեղ նրանց տալիս են ժամանակավոր աշխատանք։

Երբ նրանք կրկին մեկնում գնացքով, բայց այս անգամ արդեն դեպի ԱՄՆ, նրանց կանգնեցնում են թմրանյութեր վաճառողները։ Նրանք գողանում են ուղևորների մոտից բոլոր գումարները, և իրենց հետ տանում են կանանց։ Թմրանյութ վաճառողներից մեկը հասկանում է, որ Սառան, ով տղայի հագուստով է, իրականում աղջիկ է և նրան էլ են տանում։ Հուանը և Չաուկը ամեն կերպ փորձում էին նրանց խանգարել, սակայն նրանց քնեցնում են, և երբ արթնանում են, հասկանում են, որ արդեն ուշ է և ոչինչ չեն կարող անել։

Մեկ այլ գնացքում նրանք ծանոթանում են Գվատեմալիից ժամանած մի տղայի հետ, ով նրանց առաջարկում է իր օգնությունը։ Նրանք մեկնում են նրա հետ, սակայն իրականում նա նրանց տանում է մարդկանց վաճառողների մոտ։ Վաճառողների ղեկավարը բաց է թողնում Հուանին, քանի որ նա ինքն էլ է Գվատեմալայից։ Հետո Հուանը գալիս է նրանց մոտ և առաջարկում գումար՝ որպեսզի Չաուկին ազատ արձակեն, որը նա աշխատել էր շաքարեղեգի դաշտում։

Չաուկը և Հուանը հասնում են մինչև Մեխիկալի, որտեղ նրանց օգնություն են ցույց տալիս ԱՄՆ-ի սահմանապահները, բայց հետո նրանց բաց են թողնում մի ամայի տեղում, որտեղ էլ արտագաղթյալների որսորդը սպանում է Չաուկին։

## Դերերում
* Բրենդոն Լոպես - *Հուան*
* Ռոդոլֆո Դոմինգես - *Չաուկ*
* Կարեն Մարտինես - *Սառա*
* Կարլոս Չահոն - *Սամուել*
* Էկտոր Տաուիտե - *Գրեգորիո*
* Ռիկարդո Էսկեռա - *Վիտամինա*

## Ծանոթագրություններ

Կատեգորիա:2013 դրամա ֆիլմեր
Կատեգորիա:2013 ֆիլմեր
Կատեգորիա:Իսպանական դրամա ֆիլմեր
Կատեգորիա:Իսպաներեն ֆիլմեր
Կատեգորիա:Կալիֆոռնիայում նկարահանված ֆիլմեր
Կատեգորիա:Մեքսիկական դրամա ֆիլմեր
Կատեգորիա:Մեքսիկական ֆիլմեր
Կատեգորիա:Ֆիլմեր, որոնց գործողությունները տեղի են ունենում ԱՄՆ-ում
Կատեգորիա:2010-ականների իսպաներեն ֆիլմեր
Բյուսի լե Պիեռպոն

**Բյուսի լե Պիեռպոն** (), համայնք Ֆրանսիայի Պիկարդիա մարզի Էնա գավառում։ Մտնում է Գինիկուր կանտոնի կազմի մեջ։ Հանդիսանում է Լան շրջանի կոմունա։

Համայնքի INSEE կոդ՝ *02133*։

## Բնակչություն
Համայնքի բնակչությունը 2010 թվականին կազմում էր 416 մարդ։

## Տնտեսություն
2010 թվականի տվյալներով՝ աշխատունակ տարիքի 253 մարդկանցից (15-64 տարեկան) 178-ը տնտեսապես ակտիվ էին, 75-ը՝ ոչ ակտիվ (ակտիվության ցուցանիշը՝ 70,4 %, 1999 թվականին եղել է 68,4 %)։ 178 աշխատունակ բնակիչներից 155-ը աշխատում էին (87 տղամարդ և 68 կին), անաշխատանք էին 23-ը (6 տղամարդ և 17 կին)։ 75 անգործունակ մարդկանցից 25-ը աշակերտներ կամ ուսանողներ էին, 16-ը՝ թոշակառու, 34-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բյուսի լե Պիեռպոն 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
3D-կրակոց

**3D-կրակոց** (՝ կրակոց), համակարգչային խաղերի ժանր։ Ժանրի առաջացման ժամանակ ամրապնդվել է «շութեր» բառը՝ որպես խաղի այլընտրանքային նկարագրություն և shooter բառի թարգմանություն։

## Բարոյական ասպեկտներ
Շութերներ խաղացողներին առաջարկում են ներքին խաղային կերպարներին սպանելու հնարավորություն։ Այդ կերպարները նման են մարդկանց, երբեմն նաև չափից ավելի։ Նման իրավիճակը հասարակությունում առաջացնում է ուժեղ արձագանք։ Հատկապես սուր էին այն քաղաքացիների և մարդու իրավունքների պաշտպանների ելույթները հրազենի միջոցով ուսումնական հաստատություններում սովորող աշակերտների և ուսանողների զանգվայածային սպանությունների վերաբերյալ։ Շատերը հակված են մեղադրելու խաղը այդ անտեղի դաժանության համար։

Միևնույն ժամանակ վիրտուալ զվարճանքի պաշտպանները ներկայացնում են գիտական հետազոտություններ, որոնք ապացուցում են, որ համակարգչային խաղի միջոցով չի կարելի մարդուն ագրեսիվ դարձնել, չի կարելի նրան ստիպել, որ սպանություն գործի։ Բացի այդ, պաշտպանության համար լուրջ փաստարկ են խաղերի վարկանիշները։ Ներկայումս, վարկանշային կազմակերպությունները, ինչպիսիք են ESRB-ը կամ PEGI-ն, մանրախնդրորեն են մոտենում գրախոսությանը և խաղերի նկատմամբ սահմանափակումներ մտցնելուն։ Եվ որոշ մեղադրվող նախագծեր և դրանց մշակողներին հաճախ հնարավոր չէ դատապարտել, քանի որ մարդասպանը կամ հասարակական կարգը խախտողը նվազագույն տարիքային վարկանիշից ցածր է լինում։

## Խաղացողներ
Շութերները լինում են մեկ խաղացողի (խաղային գործընթացում մասնակցում է մեկ մարդ, խաղի մյուս կերպարները կառավարվում են համակարգչի կողմից) և բազմաթիվ խաղացողների համար (խաղացողները միասին են անցնում խաղը, ինչպես մեկ խաղացողի համար նախատեսված խաղում, կամ մրցակցում են միմյանց դեմ հատուկ մակարդակներում)։

## Ծանոթագրություններ

Կատեգորիա:Համակարգչային խաղերի ժանրեր
Տանը մենակ 4

**Տանը մենակ 4** (), 2002 թվականի ընտանեկան ֆիլմ, ամանորյա կատակերգություն։

## Սյուժե
Յուրաքանչյուր չարաճճի փոքրիկի երազանքն է, երբ ծնողները տանը չեն, և ամբողջ տունը քո տրամադրության տակ է։ Մեզ շատ ծանոթ Քեյվին Մակկալիստերի համար այս երազանքը իրականանում է։

Այս անգամ նա պատրաստվում է Ամանորը դիմավորելուն, հսկայական տանը սպասում էր ծնողներին և հյուրերին։ Հավատացեք, այս անգամ տոնը հրաշալի կլինի։ Մանավանդ հրաշալի կլինի ավազակների համար, որոնք որոշել են տուն ներխուժել։ Նրանք դեռ չգիտեն, թե ում հետ պետք է գործ ունենան։

## Նախորդ ֆիլմերի հղումներ
Ֆիլմը նորից շարունակում է Քեյվին Մակկալլիստերի և առաջին ու երկրորդ ֆիլմի հերոսների պատմությունը, բայց այս անգամ դերասանական կազմը լրիվ ուրիշ է և բավականին տարբերվում է նախորդներից։ Քեվինը տարիքով ավելի փոքր է, քան ֆիլմի առաջին մասում։ Մեծ ընտանիքի հայրն առաջին մասում բաժանված է կնոջից և ուրիշի հետ է ապրում, իսկ Մարտվը՝ ոչ։

## Դերերում
* Մայք Ուինբերգ - Քեվին Մակկալիստեր
* Ջոաննա Գոինգ - Նատալի
* Բարբարա Բեբկոկ - Մոլի
* Էրիկ Ավարի - Պրեսկոտտ
* Ջեյսոն Բիդջ - Պիտեր Մակկալլիստեր
* Քլեր Քերի - Քեյթ Մակկալլիստեր
* Միսսի Պայլ - Վեռա
* Գիդեոն Ջեյկոբս - Բազ
* Չելսի Ռասսո - Մեգան
* Շոն Կամերոն Մայքլ - Ոստիկան
* Քրեյգ Գելդենհայս - արքայազն
* Լիզա Քինգ - Թագուհի
* Անդրե Ռութման - Թագավոր
* Անտոն Սմաթս - Տաքսու վարորդ
* Фильм на сайте ''IMDB.Com''

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2000-ականների կինոկատակերգություններ
Կատեգորիա:2002 ֆիլմեր
Կատեգորիա:20th Century Fox ֆիլմեր
Կատեգորիա:Ամերիկյան դրամա հեռուստասերիալներ
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան կինոկատակերգություններ
Կատեգորիա:Ամերիկյան հեռուստաֆիլմեր
Կատեգորիա:Ամերիկյան սիքվել ֆիլմեր
Կատեգորիա:Ամերիկյան քրեական կինոկատակերգություններ
Կատեգորիա:Ամերիկյան քրեական ֆիլմեր
Կատեգորիա:Սուրբծննդյան ֆիլմեր
Կատեգորիա:Տանը մենակ
Կատեգորիա:Ֆիլմեր, որոնց գործողությունները տեղի են ունենում Չիկագոյում
Բյուսի լե Սեռնի

** Բյուսի լե Սեռնի** (), համայնք Ֆրանսիայի Պիկարդիա մարզի Էնա գավառում։ Մտնում է Լան-1 կանտոնի կազմի մեջ։ Շրջանը՝ Լան։

Համայնքի INSEE կոդ՝ *02132*։

## Բնակչություն
Համայնքի բնակչությունը 2010 թվականին կազմում էր 185 մարդ։

## Տնտեսություն
2010 թվականի տվյալներով՝ աշխատունակ տարիքի 124 մարդկանցից (15-64 տարեկան) 97-ը տնտեսապես ակտիվ էին, 27-ը անգործունակ (ակտիվության ցուցանիշը՝ 78,2 %, 1999 թվականին եղել է 64,0 %)։ 97 աշխատունակ բնակիչներից 89-ը աշխատում էին (45 տղամարդ և 44 կին), անաշխատանք էին 8-ը (5 տղամարդ և 3 կին)։ 27 անգործունակ մարդկանցից 6-ը աշակերտներ կամ ուսանողներ են, 7-ը թոշակառու, 14-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բյուսի լե Սեռնի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Բյուսիյի

** Բյուսիյի** (), համայնք Ֆրանսիայում, Պիկարդիա մարզի Էնա գավառում։ Մտնում է Իրսոն կանտոնի կազմի մեջ։ Հանդիսանում է Վերվեն շրջանի օկրուգը։

Համայնքի INSEE կոդ՝ *02130*։

## Բնակչություն
Համայնքի բնակչությունը 2010 թվականին կազմում էր 195 մարդ։

## Տնտեսություն
2010 թվականի տվյալներով 129 աշխատունակ տարիքի մարդկանցից (15-64 տարեկան) 93-ը տնտեսապես ակտիվ էին, 36-ը անգործունակ (ակտիվության ցուցանիշը՝ 72,1 %, 1999 թվականին եղել է՝ 65,4 %)։ 93 աշխատունակ բնակիչներից 83-ը աշխատում էին (47 տղամարդ և 36 կին), անաշխատանք էին 10-ը (3 տղամարդ և 7 կին)։ 36 անգործունակ մարդկանցից 6-ը աշակերտներ կամ ուսանողներ են, 19-ը թոշակառու, 11-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բյուսիյի 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Բյուսիար

** Բյուսիյի** (), համայնք Ֆրանսիայի Պիկարդիա մարզի Էնա գավառում։ Մտնում է Վիլեր Կոտրե կանտոնի կազմի մեջ։ Հանդիսանում է Շատո Տերրի շրջանի օկրուգը։

Համայնքի INSEE կոդ՝ *02137*։

## Բնակչություն
Համայնքի բնակչությունը 2010 թվականին կազմում էր 122 մարդ։

## Տնտեսություն
2010 թվականի տվյալներով 74 աշխատունակ տարիքի մարդկանցից (15-64 տարեկան) 62-ը տնտեսապես ակտիվ էին, 12-ը՝ ոչ ակտիվ (ակտիվության ցուցանիշը՝ 83,8 %, 1999 թվականին եղել է 72,9 %)։ 62 աշխատունակ բնակիչներից 59-ը աշխատում էին (31 տղամարդ և 28 կին), անաշխատանք էին 3-ը (1 տղամարդ և 2 կին)։ 12 անգործունակ մարդկանցից 6-ը աշակերտներ կամ ուսանողներ էին, 6-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ − Բյուսիար 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ալեքսանդր Կոխ

**Ալեքսանդր Կոխ** (, , Միչիգան), ամերիկացի դերասան, առավել հայտնի է Ջեյմսի դերում՝ «Գմբեթի տակ» ֆիլմի մեջ։

Ալեքսանդր Կոխը ծնվել է 1988 թվականի փետրվարի 24-ին ԱՄՆ-ում, Ջոզեֆ և Ջոյի ընտանիքում։ Նրա հայրը եղել է փաստաբան և դատախազի օգնական։ Ալեքսանդրը մանկուց սիրում էր դիտել հոր աշխատանքը։

2006 թվականին ավարտեց Grosse Pointe South High School միջնակարգ դպրոցը։ Դպրոցը ավարտելուց հետո ընդունվեց Գուդմենի թատերական դպրոցը։ 2012 թվականին ստացավ գեղարվեստական մշակույթի բակալավրի կոչում։

Հեռուստատեսությունում կարիերան սկսել է 2011 թվականին, նկարահանվել է «Ուրվականներ» կարճամետրաժ ֆիլմում։ 2012 թվականին նկարահանվել է «Անհաջողակները» հեռուստասերիալում։ 2013 թվականից նկարահանվում է «Գմբեթի տակ» հեռուստասերիալում, որը հիմնված է Սթիվեն Քինգի վեպի վրա։

## Ֆիլմագրություն

## Ծանոթագրություններ

Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Վադանկուր (Էնայի գավառ)

**Վադանկուր** (), համայնք Ֆրանսիայի Պիկարդիա մարզի Էնա գավառում։ Մտնում է Գիզ կանտոնի կազմի մեջ։ Հանդիսանում է Վերվեն շրջանի կոմունա։

Համայնքի INSEE կոդ՝ *02757*։

## Բնակչություն
Համայնքի բնակչությունը 2010 թվականին կազմում էր 638 մարդ։

## Տնտեսություն
2010 թվականի տվյալներով աշխատունակ տարիքի 405 մարդկանցից (15-64 տարեկան) 266-ը տնտեսապես ակտիվ էին, 139-ը՝ ոչ ակտիվ (ակտիվության ցուցանիշը՝ 65,7 %, 1999 թվականին եղել է 62,8 %)։ 266 աշխատունակ բնակիչներից 215-ը աշխատում էին (198 տղամարդ և 77 կին), անաշխատանք էին 51-ը (28 տղամարդ և 23 կին)։ 139 անգործունակ մարդկանցից 30-ը աշակերտներ կամ ուսանողներ էին, 46-ը թոշակառու, 63-ը անաշխատունակ էին այլ պատճառներով։

## Տես նաև
*Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Վադանկուր 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
DVB-T2

**DVB-T2** կամ **ԹՏՀ-Ե2**ը «**Թվային ՏեսաՀեռարձակում - Երկրային Երկրորդ Սերնդի**» ("**Digital Video Broadcasting – Second Generation Terrestrial**") DVB համաձեռնության DVB-T հեռուատատեսային հեռարձակման ընդլայնում է։ DVB-ն ստանդարտեցված է ETSI-ի կողմից.

Այս համակարգը հաղորդում է սեղմված ձայնային տեսաշարժական և այլ տվյալները «ֆիզիկական խողովակների շերտի»՝ (PLP-ների) միջոցով, օգտագործելով OFDM մոդուլացում համակցելով այն ալիքի կոդավորմամբ՝ channel coding և միջադրմամբ՝ inteleave: Իր նախորդի նկատմամբ ունի առավել թողունակություն, որը թույլ է տալիս բարձրախիտ հեռուստատեսության HDTV ազդանշանի հաղորումը ցամաքային հեռուսատեսային կայանների միջոցով։

## DVB-T եւ DVB-T2 համեմատությունը
Հետեւյալ աղյուսակում բերված են DVB-T եւ DVB-T2 հասանելի պայմանները։

Տվյալների փոխանցման առավելագույն արագությունը 8 ՄՀց շերտի լայնության, 32Կ մոտեցնող, պաշտպանիչ 1/128, մատուցորդի բաշխման սխեման PP7:

## Ծանոթագրություններ

Կատեգորիա:DVB
Կատեգորիա:Թվային հեռուստատեսություն
Կատեգորիա:Ստանդարտներ
Պրեգիյակ

**Պրեգիյակ** (), համայնք Ֆրանսիայում՝ Պուատու-Շարանտ մարզի Ծովափնյա Շարանտի գավառի Սենտի շրջանում։ Մտնում է Սենտ Ուեստ կանտոնի կազմի մեջ։

Համայնքի INSEE կոդ՝ 17289։

## Բնակչություն
Համայնքի բնակչությունը 2010 թվականին կազմում էր 436 մարդ։

## Ծանոթագրություններ

## Տես նաև
* Ֆրանսիայի շրջանների ցանկ

## Արտաքին հղումներ
* Վիճակագրության ազգային ինստիտուտ․ Պրեգիյակ 

Կատեգորիա:Ֆրանսիայի համայնքներ
Բյովարդ

**Բյովարդ** (), համայնք Ֆրանսիայում, Պիկարդիա մարզի Էնա գավառում։ Մտնում է Ֆեր ան Տարդենուա կանտոնի կազմի մեջ։ Հանդիսանում է Շատո Տերրի շրջանի կոմունա։

Համայնքի INSEE կոդ՝ *02083*։

## Բնակչություն
Համայնքի բնակչությունը 2010 թվականին կազմում էր 721 մարդ։

## Տնտեսություն
2010 թվականի տվյալներով՝ աշխատունակ տարիքի 468 մարդկանցից (15-64 տարեկան) 340-ը տնտեսապես ակտիվ էին, 128-ը՝ ոչ ակտիվ (ակտիվության ցուցանիշը՝ 72,6 %, 1999 թվականին եղել է 69,4 %)։ 340 աշխատունակ բնակիչներից 299-ը աշխատում էին (166 տղամարդ և 133 կին), անաշխատանք էին 41-ը (22 տղամարդ և 19 կին)։ 128 անգործունակ մարդկանցից 35-ը աշակերտներ կամ ուսանողներ էին, 47-ը՝ թոշակառու, 46-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ – Բյովարդ 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Բյոնյո

**Բյոնյո** (), համայնք Ֆրանսիայում, Պիկարդիա մարզի Էնա գավառում։ Մտնում է Վիլե Կոտրե կանտոնի կազմի մեջ։ Հանդիսանում է Սուասոն շրջանի օկրուգը։

Համայնքի INSEE կոդ՝ *02082*։

## Բնակչություն
Համայնքի բնակչությունը 2010 թվականին կազմում էր 122 մարդ։

## Տնտեսություն
2010 թվականի տվյալներով 83 աշխատունակ տարիքի մարդկանցից (15-64 տարեկան) 63-ը տնտեսապես ակտիվ էին, 20-ը անգործունակ (Ակտիվության ցուցանիշը — 75,9 %, 1999 թվականին եղել է՝ 66,0 %)։ 63 աշխատունակ բնակիչներից 59-ը աշխատում էին (35 տղամարդ և 24 կին), անաշխատանք էին 4-ը (2 տղամարդ և 3 կին)։ 20 անգործունակ մարդկանցից 9-ը աշակերտներ կամ ուսանողներ են, 5-ը թոշակառու, 6-ը անաշխատունակ էին այլ պատճառներով։

## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Վիճակագրության ազգային ինստիտուտ. Բյոնյո 

Կատեգորիա:Էնա դեպարտամենտի կանտոններ
Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Մոնկլոա պալատ

**Մոնկլոա պալատ** (), 1977 թվականից Իսպանիայի վարչապետի պաշտոնական նստավայրը։ Տեղակայված է Մադրիդի համալսարանական հատվածում։ Շենքը շրջապատված է տարբեր կառույցներով, որոնք կազմում են Մոնկլոա համալիրը, որում տեղակայված են Վարչապետի ղեկավարությամբ նախարարությունը (Ministerio de la Presidencia, ապահովում է գործառնությունը վարչապետի և այլ նախարարությունների միջև), 1-ին փոխվարչապետի գրասենյակը, և մամուլի կենտրոնը։ Նախարարների խորհրդի ամենամյա հանդիպումը նույնպես անցկացվում է Մոնկլոայում։

Իսպանիայում Մոնկլոան երբեմն փոխաբերական իմաստով օգտագործվում է որպես կենտրոնական կառավարության, հատկապես, երբ հակադրվում է ինքնավար համայնքների կառավարությունների հետ։

## Պատմություն
Իսպանիայի քաղաքացիական պատերազմի ժամանակ պալատն ամբողջությամբ ավերվել է Մադրիդի շրջափակման ժամանակ։ Հետագայում այն վերակառուցվել է որպես օտարերկրյա առաջնորդների և այլ անձանց նստավայր։ Իսպանիայում ժողովրդավարության հաստատումից հետո այն դարձել է Իսպանիայի վարչապետի և նրա ընտանիքի պաշտոնական նստավայրը։

Պալատում առաջինը բնակվել է առաջին ժողովրդավարական ճանապարհով ընտրված Իսպանիայի վարչապետ Ադոլֆո Սուարեսը։ Մինչ այդ վարչապետի նստավայրը եղել է Մադրիդի Պասեո դո լա Կաստելյանա պողոտայում (Paseo de la Castellana):

Մոնկլոա պալատը ընդգրկված է Իսպանիայի մշակութային ժառանգության հուշարձանների շարքում՝ RI-51-0000326 համարի ներքո։

## Ծանոթագրություններ

## Արտաքին հղումներ
* Իսպանիայի կառավարության պաշտոնական կայքը 

Կատեգորիա:Մադրիդի պալատներ
Կատեգորիա:Պաշտոնական նստավայրեր
Զարգացման արատներ

**Զարգացման արատներ**, զարգացման անոմալիա, օրգանիզմի նորմալ կառուցվածքի շեղում, որն առաջանում է նարարգանդային կամ հազվադեպ դեպքերում հետծննդաբերական զարգացման շրջանում։

## Արտաքին և ներքին միջավայրերի ազդեցություն
Պետք է տարբերել նորման ծայրահեղ տարբերակներից։ Զարգացման արատները առաջանում են ներքին (հորմոնալ խանգարումներ, սեռական բջիջների ոչ լիարժեք քանակ, և այլն) և արտաքին (իոնացնող ճառագայթում, [վիրուսային [վարակներ]], թթվածնի անբավարարություն, որոշ քիմիկատների աազդեցություն և այլն) գործոնների ազդեցությամբ։ 20-րդ դարի երկրորդ կեսից նկատվում է զարգացման արատների զգալի աճ, մասնավորապես զարգացած երկրներում։

## Առաջացման պատճառներ
Առաջացման պատճառների 40-60 %-ը անհայտ են։ Նրանք օգտագործում են «հատուկենտ բնածին» տերմինը, նշելով անհայտ պատճառ։ 20-25 % արատների համար ավելի հավանական է «բազմագործոն» պատճառը — բարդ միջավայրում։ Մնացած 10-13 %-ը կապված են արտաքին միջավայրի գործոննորի հետ։ Միայն 12-25 % արատներն ունեն գենետիկական պատճառ։

###### '''Ալկոհոլ'''
Ծնողների ալկոհոլիզմը ունի նշանակություն։ Մոր կողմից ալկոհոլի օգտագերծումը կարող է պտղի մոտ առաջացնել Պտղի ալկոհոլոյին սինդրոմը։

**Նիկոտին**

Հղիության ժամանակ ծխելը կարող է ազդել երեխայի ֆիզիկական զարգացման վրա։

**Իոնային ճառագայթում**

Ռենտգենյան ճառագայթները, ռադիոակտիվ ռադիկալների ազդեցությամբ կարող են ուղղակի ներգործություն ունենան գենետիկական ապարատի վրա։ Բացի ուղիղ ազդեցությունից, իոնային ճառագայթումը ունի նաև թունավոր ազդեցություն և շատ բնածին արատների պատճառն է։
## Դեղահաբեր
Հարկավոր է նշել, որ գոյություն չունեն այնպիսի դեղամիջոցներ, որոնք կարելի է համարել լիովին անվտանգ, հատկապես հղիության վաղ փուլերում։
## Տեսակներ
«Զարգացման արատներ» դա լայն կատեգորիա է, որը ներառում է տարբեր պայմաններ. աննշան ֆիզիկական անոմալիաներ (օրինակ, բնածին նշան), առանձին համակարգերի լուրջ խախտումներ (օրինակ, բնածին սրտի արատ կամ վերջույթների արատ), և անոմալիաների զուգորդումներ, որոնք ազդում են մարմնի մի քանի մասերի վրա։ Բնածին արատների նյութափոխանակությունները նույնպես համարվում են բնածին արատներ։

Գոյություն ունեն երեք տիպի բնական արատներ՝
# Բնածին ֆիզիկական արատներ
# Բնածին նյութափոխանակության արատներ
# Այլ գենետիկական արատներ

## Գրականություն
* Дыбан А. П., Очерки патологической эмбриологии человека, Л., 1959
* Рассел Л. Б., Действие излучений на внутриутробное развитие млекопитающих, в кн.: Радиобиология, пер. с англ., М., 1960
* Поттер Э,, Патологическая анатомия плодов, новорождённых и детей раннего возраста, пер. с англ., М., 1971.

Կատեգորիա:Բժշկական գենետիկա
Դիսնեյլենդ Փարիզ

**Դիսնեյլենդ «Փարիզ»** (), միջազգային զբոսայգի և ժամանցի հանգստավայր Ֆրանսիայի Փարիզ քաղաքում։ Զբոսայգին գտնվում է Փարիզի կենտրոնից 32 կմ դեպի արևելք։

Համարվում է Ֆրանսիայի և ամբողջ Եվրոպայի տարեկան ամենաշատ այցելուներ ունեցող զբոսայգին։ Ժամանցի հանգստավայրը պատկանում է միջազգային ճանաչում ունեցող Ուոլթ Դիսնեյ ընկերությանը։

Փարիզի Դիսնեյլենդ զբոսայգին զբաղեցնում է 32 կմ (20 մղոն) տարածք։ Նրա տարածքում է գտնվում երկու թեմայի այգիներ, մի քանի հյուրանոցներ, գնումների կենտրոններ, ռեստորաններ և զվարճանքի համալիր՝ գոլֆի դաշտ և այլն։

Դիսնեյլենդի այգում 1992 թվականի ապրիլի 12-ին բացվել է առողջարանային համալիր։

## Ծանոթագրություններ

Կատեգորիա:Փարիզի զբոսայգիներ
Ռեյչել Գրին

**Ռեյչել Քերեն Գրին** (), գեղարվեստական կերպար, ամերիկյան «Ընկերները» սիթքոմի վեց գլխավոր հերոսներից մեկը։ Ստեղծվել է հեռուստաշոուի համահեղինակներ Դեյվիդ Քրեյնի և Մարտա Քոֆմանի կողմից և հանդես եկել ցուցադրված բոլոր 236 էպիզոդներում։

Դեբյուտային էպիզոդում ներկայացվելով որպես սեփական հարսանյաց հանդեսից փախած պարզամիտ աղջնակ, որը վերամիավորվում է դպրոցական ընկերուհի Մոնիկայի հետ և հաստատվում Նյու Յորքում, Ռեյչելի կերպարը հետագա եթերաշրջաններում փչացած հարուստ երեխայից վերածվում է հաջող գործարար կնոջ։ Եթերաշրջանների ընթացքում Ռեյչլը ժամանակ առ ժամանակ սիրային հարաբերությունների մեջ է գտնվում Մոնիկայի ավագ եղբոր՝ Ռոսի հետ։ Վերջնամասում Ռեյչելը և Ռոսը դուստր են ունենում և վերջնականապես միանում։

Ռեյչելի դերն սկզբնապես առաջարկվել է դերասանուհի Թեա Լեոնիին, իսկ այնուհետև՝ Քորթնի Քոքսին։ Լեոնին մերժել է առաջարկը՝ «Մերկ ճշմարտություն» սիթքոմում նկարահանվելու համար, իսկ Քոքսը՝ որպեսզի դրա փոխարեն մարմնավորի Ռեյչելի ընկերուհի Մոնիկային, ով ըստ վերջինիս ավելի հոգեհարազատ էր նրան։ Դերի համար հարցազրույցի հրավիրվածների մեջ էր նաև այդ ժամանակներում ոչ այդքան հայտնի Ջենիֆեր Էնիսթոնը, ով մինչ այդ ընդամենը հանդես էր եկել 5 կարճատև սիթքոմներում, ինչպես նաև հրաժարվել «Շաբաթ երեկոյան ուղիղ եթերում» հումորային ծրագրում հանդես գալուց։ Դերն ստանալուց հետո Էնիսթոնը զուգահեռեբար արտադրվող «Խառնաշփոթություն» սիթքոմում նկարահանվելու պատճառով մի պահ կանգնել էր փոխարինվելու վտանգի առաջ, սակայն ի վերջո շոուն չեղարկվում է, և Էնիսթոնը մնում է Ռեյչելի դերում։

«Ընկերների» տասնամյա հեռարձակման ընթացքում Ռեյչելի կերպարը քննադատների շրջանում շարունակաբար արժանացել է դրական գնահատականների։ Այնուամենայնիվ, Ռեյչելի մասնակցությամբ որոշ սյուժետային գծեր, ինչպիսին էր օրինակ 10-րդ եթերաշրջանում նրա ունեցած անհաջող սիրավեպը վաղեմի ընկեր Ջոուիի հետ, արժանացել են որոշ բացասական գնահատականների։ Մեծ ժողովրդայնության շնորհիվ Ռեյչելը կարճ ժամանակում դառնում է հեռուստասերիալի բեկումնային կերպարներից մեկը, ինչպես նաև բազմաթիվ առիթներով ներկայումս համարվում է բոլոր ժամանակաների լավագույն հեռուստակերպարներից մեկը։ Ռեյչելի՝ երկրորդ եթերաշրջանում երևացող սանրվածքը իր հերթին մեծ հետաքրքրություն է առաջացրել ողջ աշխարհում։ Ստանալով «Ռեյչել» անվանումը, սանրվածքը մինչ օրս կրկնօրինակվում է աշխարհի միլիոնավոր կանանց կողմից, չնայած Էնիսթոնն առանձնապես չէր հավանում այն։ Կերպարն ունեցել է նաև մեծ ազդեցություն 90-ականների նորաձևության վրա։ Միևնույն ժամանակ, Ռեյչելի և Ռոսի բեմական հարաբերությունը հաճախ համարվում է հեռուստատեսության ամենասիրված սիրային պատմություններից մեկը։

Համարվում է Էնիսթոնի բեկումնային դերը՝ մեծ նշանակություն ունենալով դերասանուհու հաջող կինոկարիերայի վրա։ Ռեյչելին մարմնավորելու համար Էնիսթոնն արժանացել է բազմաթիվ մրցանակների, այդ թվում՝ Էմմի մրցանակի՝ «Լավագույն առաջին պլանի դերասանուհի կատակերգական հեռուստասերիալում», և Ոսկե գլոբուսի՝ «Լավագույն դերասանուհի հեռուստասերիալում (կատակերգություն կամ մյուզիքլ)» անվանակարգերում։

## Ծանոթագրություններ

## Արտաքին հղումներ
* Կերպարի էջը IMDb կայքում 
* Էջը Friends.wikia.com կայքում

Կատեգորիա:«Ընկերների» կերպարներ
Կատեգորիա:Կերպարներ այբբենական կարգով
Կատեգորիա:Հորինված ամերիկացիներ
Պեդրո I-ի մեծ դոբլա

**Պեդրո I-ի մեծ դոբլա** ( կամ La Gran Dobla (Dupla Magna), տասը դոբլա, Պեդրո I Կաստիլյացու կողմից ստեղծված ոսկե մետաղադրամ, որը թողարկվել է Սևիլյայում։ Համալրել է Մադրիդի ազգային հնագիտական թանգարանի հավաքածուն 1867/21/2 համարի ներքո։

## Պատմություն
Պեդրո I-ի օրոք սկսվել է իսլամական մետաղադրամների ստեղծման ավանդույթը, որը շարունակվել է Նոր դարում։ Դրանք թողարկվել են հատուկ առիթների դեպքում, որպես կարևոր անձնաց, եկեղեցու սիմվոլներ ու նվերներ։ Այս «գլխի պատկերով մեծ ոսկեդրամները» թողարկվել են Սևիլյայում Պեդրո I և նրա եղբոր Էնրիկե II-ի միջև ծագած քաղաքացիական պատերազմի ժամանակ։ Ոսկեդրամի հակադարձ կողմում ստեղծման տարեթիվն է, որը համընկնում է Նախերայի ճակատամարտի հետ (1360) և վկայում է այն մասին, որ այն թողարկվել է Պեդրո I-ի տարած հաղթանակի առթիվ։

ձախից|մինի|Ոսկեդրամի հակադարձ կողմը

## Գրականություն
* Museo Arqueológico Nacional (1999). Ministerio de Cultura, ed. Tesoros del gabinete numismático. Las 100 mejores piezas del monetario del Museo Arqueológico Nacional. ISBN 84-8181-180-7.

## Ծանոթագրություններ

Կատեգորիա:Մադրիդի ազգային հնագիտական թանգարանի նմուշներ
Puteal de la Moncloa

**Puteal de la Moncloa** կամ **Puteal de Madrid**, ջրհորի վերին հատված, որը պաշտպանում է մարդկանց ջրհորի մեջ ընկնելուց (լատիներեն` puteal): Ստեղծվել է Հին Հռոմում 1-ին դարում, գտնվում է Մադրիդի ազգային հնագիտական թանգարանում 2691 համարի ներքո։

## Պատմություն
Նմուշի մասին առաջին տեղեկությունները ի հայտ են եկել 1654 թվականին, երբ այն պատկանել է շվեյցարիայի թագուհի Քրիստինային, ում մահից հետո, այն անցել է Պոմպեոին, հետագայում` Լիվիո Օդելսկաչին, այնուհետև արքայազն Էրբային, որի քանդակների հավաքածուն ձեռք է բերել Ֆիլիպ V-ը։ Այն գտնվել է Արանխեսի արքայական պալատում, Մոնկլոա պալատում 1868 թվականի հեղափոխությունից հետո դարձել է Զարգացման նախարարության սեփականությունն, այնուհետև համալրել է Մադրիդի ազգային հնագիտական թանգարանի հավաքածուն։

## Պատկերասրահ

Puteal de la Moncloa (M.A.N. Madrid) 03.jpg
Puteal de la Moncloa (M.A.N. Madrid) 04.jpg
Puteal de la Moncloa (M.A.N. Madrid) 06.jpg


## Ծանոթագրություններ

## Գրականություն
* Domingo, Beatriz (2000). Museo Arqueológico Nacional de España, ed. «Artículo sobre el Puteal correspondiente al ciclo "la Pieza del Mes" del Museo »

## Արտաքին հղումներ

* El Puteal de la Moncloa

Կատեգորիա:Մադրիդի ազգային հնագիտական թանգարանի նմուշներ
Amor caecus

**Amor caecus**, լատինական թևավոր խոսք։ Լատիներենից թարգմանաբար նշանակում է «Սերը կույր է»։

Արտահայտությունն օգտագործվում է այն դեպքերում, երբ զգացմունքները խանգարում են սթափ կերպով տեսնելու իրենց սիրո առարկան, սիրելի մարդու թերությունները նշանակություն չեն ունենում, երբեմն էլ դրանք առավելություն են թվում։ Անուղղակիորեն այս արտահայտությանը կարելի է հանդիպել Հոմերոսի, Պուբլիուս Օվիդիուս Նասոյի և Տիտուս Լուկրեցիուս Կարուսի ստեղծագործություններում, որտեղ թերությունները գովերգվում են սիրո ազդեցության տակ։

## Գրականություն
* Ю. С. Цыбульник. Крылатые латинские выражения. — М.: ООО "Издательство АСТ", 2005. — С. 166. — 350 с. — 2500 экз

Կատեգորիա:Թևավոր խոսքեր
Կատեգորիա:Լատիներեն բառեր և արտահայտություններ
Գրառումներ մեռյալ տնից

**«Գրառումներ մեռյալ տնից»** (), ռուս գրող Ֆյոդոր Դոստոևսկու վիպակն է՝ բաղկացած երկմասանոց համանուն պատումից և մի քանի պատմվածքներից (գրվել է 1860-1861 թվականներին)։ Ստեղծվել է 1850-1854 թթ․ գրողի՝ Օմսկի տաժանավայրում անցկացրած տարիների տպավորությունների հիման վրա։

Վիպակը փաստագրական բնույթ ունի և ընթերցողին ծանոթացնում է XIX դարի երկրորդ կեսին Սիբիրում պահվող կալանավորների կենցաղի մասին։ Գրողը գեղարվեստականորեն ներկայացնում է Օմսկի տաժանավայրում անցկացրած չորս տարիների տեսածն ու զգացածը։ Առաջին անգամ հրատարակվել է «Վրեմյա» («Время») ամսագրում։

## Հայերեն թարգմանություններ
«Գրառումներ մեռյալ տնից» վիպակը հայերեն թարգմանվել և հրապարակվել է քսաներորդ դարի սկզբներից։ Առաջին հիշատակումը Կ․ Պոլսում հրատարակվող «Հայրենիք» պարբերականում է, որը 1909 թվականի օգոստոսից, թերթոնի տեսքով, հատվածաբար հրապարակել է Երվանդ Օտյանի թարգմանությունը՝ «Մեռելներու տան յիշատակները» վերնագրով։ Թարգմանությունը, հավանաբար, կատարվել է ֆրանսերենից։

Հաջորդ, ոչ ամբողջական հրատարակությունը եղել է Ս․ Պետերբուրգում հրատարակվող «Արաքս» ամսագրի գրական հավելվածում՝ «Յիշատակարան մեռեալ տանից» վերնագրով, 1892-1894 թթ․։ Այս թարգմանության հեղինակն անհայտ է։

«Գրառումներ մեռյալ տնից» վերնագրով վիպակը 1998 թ․ հոկտեմբերից հատվածաբար հրատարակվել է ՀՀ ՆԳՆ ԱԱՆ «02» շաբաթաթերթում՝ Ներսես Աթաբեկյանի թարգմանությամբ։

Վիպակը 2005 թվականին առանձին գրքով հրատարակել է ՀԳՄ հրատարակչությունը՝ Արմեն Հովհաննիսյանի թարգմանությամբ։

## Ծանոթագրություններ

## Արտաքին հղումներ
*The House of the Dead, by Fyodor Dostoevsky

Կատեգորիա:1862 վեպեր
Կատեգորիա:Էկրանավորված ռուսական վեպեր
Կատեգորիա:Ֆեոդոր Դոստոևսկու վեպեր
Կատեգորիա:1862 թվականի ռուսական վեպեր
Կատեգորիա:Վեպեր, որոնց հիման վրա ստեղծվել են օպերաներ
Օգոստոս կայսեր ոսկե մեդալիոն

**Օգոստոս կայսեր ոսկե մեդալիոն** (), 4 ոսկեդրամին համարժեք մետաղադրամ, հատվել է Պերգամոնի արհեստանոցներում Հին Հունաստան (այժմ՝ Թուրքիա)՝ խորհրդանշելու Եգիպտոսի նվաճումը հռոմեական կայսեր Օկտավիանոս Օգոստոսի (մ.թ.ա. 63, սեպտեմբերի 23, Հռոմ - մ.թ.ա. 14, օգոստոսի 19, Նոլա) կողմից։

## Պատմություն
Համարվում է եզակի նմուշ, քանի որ նման արժեղությամբ հատվել են 2 մետաղադրամներ, որոնք ցուցադրվում են իտալական թանգարաններում։ Գտնվում է Մադրիդի ազգային հնագիտական թանգարանում 1921/9/1 համարի ներքո։ Կիրառվել է բարձրաստիճան ռազմական պաշտոնյաներին, դիվանագետներին պարգևատրելու համար։

## Նկարագրություն
* Ստեղծում՝ Պերգամոն
* Ձևը՝ մետաղադրամ, մեդալիոն
* Նյութը՝ ոսկի
* Ոճը՝ հռոմեական
* Դիմաց՝ Օկտավիանոս Օգոստոս կայեր գլուխը
* Հակադարձ կողմ՝ կանգնած ռնգեղջյուր
* Տրամագիծը՝ 30 սմ
* Քաշը՝ 32 գրամ

## Տես նաև
* Հռոմեական կայսրություն
* Օկտավիանոս Օգոստոս
* Ոսկե հատում
* Մեդալիոն
* Դրամահատարան
* Ազգային հնագիտական թանգարան (Մադրիդ)

## Գրականություն
* Luttwak, Edward. The grand strategy of the Roman Empire: from the first century A.D. to the third. 1a ed. (en anglès). Johns Hopkins University Press, 1979. ISBN 0801821584.

## Ծանոթագրություններ

Կատեգորիա:Մադրիդի ազգային հնագիտական թանգարանի նմուշներ